**Сцэнарый гульні-віктарыны**

**да Міжнароднага дня роднай мовы**

**“РАЗМАЎЛЯЕМ ПА-БЕЛАРУСКУ”**

**Т.У.Казлова,**

**настаўніца беларускай мовы і літаратуры**

**Мэта:**

- далучаць дзяцей да духоўных скарбаў свайго народа;

 - фарміраваць цікавасць і павагу да роднага слова, да культуры і гісторыі беларускага народа, да беларускай мовы як актыўнага сродку патрыятычнага і нацыянальнага выхавання;

 - выхоўваць у вучняў пачуццё гонару за сваіх суайчыннікаў.

 **Абсталяванне:** мультымедыйны праектар

**Ход гульні**

**1. Слова настаўніка.**

 21 лютага ва ўсім свеце адзначаецца Міжнародны дзень роднай мовы. Чаму для святкавання быў абраны гэты дзень? 21 лютага у далёкім для нас 1952 годзе загінулі 5 студэнтаў, якія змагаліся за наданне мове статуса дзяржаўнай у тагачасным Пакістане, усходняя частка якога пазней стала незалежнай дзяржавай Бангладэш. Адзначаецца гэты дзень з 2000 года.

 Па дадзеных ЮНЕСКА ў свеце існуе больш за 6000 моў, 95% з якіх знаходзіцца ва ўжытку ў насельніцтва планеты. Частка моў не мае сваёй пісьменнасці. Больш за палову існуючых моў свету знаходзяцца на мяжы вымірання. Тысячы моў не выкарыстоўваюцца ў сістэме адукацыі і не прадстаўлены ў Інтэрнеце.

 Кожны месяц знікаюць 2 мовы. Яшчэ нядаўна налічвалася да 8000 самастойных моў. Сёння іх на 2000 менш.

 Мова – частка чалавечай культуры, гістарычнай спадчыны. Дзякуючы ёй, працягваюць жыць традыцыі. Мова абуджае цікавасць да пазнання свету, садзейнічае праяўленню павагі да нашага мінулага і служыць элементам аб’яднання людзей незалежна ад месца і часу іх пражывання.

 - А зараз мы з вамі правядзём віктарыну “Размаўляем па-беларуску”, у якой вы паспрабуеце сябе ў ролі лінгвістаў.

**2. Знаёмства з правіламі гульні.**

 **-** Назвы камандаў.

**3. Знаёмства з этапамі гульні-віктарыны.**

1) “Прыгадваем”.

 2) “Перакладаем”

 3) Капітанская гульня.

 4) “Тлумачым значэнне”.

 5) “Ужываем”.

 6) “Цытуем”.

 7) Паэтычнае заданне.

**4. Правядзенне гульні-віктарыны.**

**5. Падвядзенне вынікаў гульні, узнагароджванне пераможцаў.**